CELEX: 62010CA0137
Language: el
Date: 2011-05-05 00:00:00
Title: Υπόθεση C-137/10: Απόφαση του Δικαστηρίου (τρίτο τμήμα) της 5ης Μαΐου 2011 [αίτηση του Conseil d'État (Βέλγιο) για την έκδοση προδικαστικής αποφάσεως] — Ευρωπαϊκές Κοινότητες κατά Région de Bruxelles-Capitale (Άρθρο 207, παράγραφος 2, ΕΚ και άρθρο 282 ΕΚ — Εκπροσώπηση των Ευρωπαϊκών Κοινοτήτων ενώπιον των εθνικών δικαστηρίων — Εξουσίες της Επιτροπής — Ανάθεση της εξουσίας εκπροσωπήσεως σε άλλα θεσμικά όργανα των Κοινοτήτων — Προϋποθέσεις)

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/6
            
         Απόφαση του Δικαστηρίου (τρίτο τμήμα) της 5ης Μαΐου 2011 [αίτηση του Conseil d'État (Βέλγιο) για την έκδοση προδικαστικής αποφάσεως] — Ευρωπαϊκές Κοινότητες κατά Région de Bruxelles-Capitale
   (Υπόθεση C-137/10) (1)
   
   (Άρθρο 207, παράγραφος 2, ΕΚ και άρθρο 282 ΕΚ - Εκπροσώπηση των Ευρωπαϊκών Κοινοτήτων ενώπιον των εθνικών δικαστηρίων - Εξουσίες της Επιτροπής - Ανάθεση της εξουσίας εκπροσωπήσεως σε άλλα θεσμικά όργανα των Κοινοτήτων - Προϋποθέσεις)
   2011/C 186/10
   Γλώσσα διαδικασίας: η γαλλική
   
      Αιτούν δικαστήριο
   
   Conseil d'État
   
      Διάδικοι στην υπόθεση της κύριας δίκης
   
   Ευρωπαϊκές Κοινότητες
   
      κατά
   
   Région de Bruxelles-Capitale
   
      Αντικείμενο
   
   Αίτηση εκδόσεως προδικαστικής αποφάσεως — Conseil d’État — Ερμηνεία των άρθρων 282 και 207, παράγραφος 2, πρώτο εδάφιο, ΕΚ — Προϋποθέσεις για την εκ μέρους της Επιτροπής μεταβίβαση των εξουσιών δικαστικής εκπροσωπήσεως της Κοινότητας σε άλλο θεσμικό όργανο — Κύρος της σχετικής εντολής ελλείψει διορισμού συγκεκριμένου φυσικού προσώπου εξουσιοδοτημένου να εκπροσωπεί το εντεταλμένο όργανο — Αρμοδιότητα του επιληφθέντος εθνικού δικαστηρίου να αποφανθεί επί του θέματος — Αμφιβολίες ως προς την εγκυρότητα της δικαστικής εκπροσώπησης του Συμβουλίου από τον αναπληρωτή γενικό γραμματέα του, υπεύθυνο για τη λειτουργία της γενικής γραμματείας — Τήρηση της αρχής της οργανωτικής αυτοτέλειας των θεσμικών οργάνων
   
      Διατακτικό
   
   Η εντολή με την οποία η Ευρωπαϊκή Επιτροπή ανέθεσε σε άλλο κοινοτικό όργανο την εκ του άρθρου 282 ΕΚ εξουσία της να εκπροσωπεί την Κοινότητα ενώπιον εθνικού δικαστηρίου σε διαφορά που αφορά το όργανο αυτό παρασχέθηκε εγκύρως, ανεξαρτήτως του αν με την εντολή αυτή διορίστηκε ή όχι συγκεκριμένο φυσικό πρόσωπο εξουσιοδοτημένο να εκπροσωπεί το εντεταλμένο όργανο. Στις περιπτώσεις αυτές, τόσο το όργανο αυτό όσο και το διοριζόμενο φυσικό πρόσωπο, εφόσον υπήρχε τέτοιο, μπορούσαν να παράσχουν εντολή σε δικηγόρο προκειμένου να εκπροσωπήσει τις Ευρωπαϊκές Κοινότητες.
   
      (1)  ΕΕ C 148 της 5.6.2010.